ཀྲང་ཏེ་ཅང་གིས་ཕྱོགས་ལྔའི་ཐད་ནས་ལོ་ལྔའི་རིང་གི་ལས་ཀའི་མྱོང་ཚོར་གཙོ་བོ་ཕྱོགས་སྡོམ་གནང་བ་སྟེ།གཅིག་ནས་ཀྲུང་གོ་གུང་ཁྲན་ཏང་གི་འགོ་ཁྲིད་ནི་མི་དམངས་འཐུས་ཚོགས་ལམ་ལུགས་ཀྱི་ངོ་བོའི་བླང་བྱ་དང་ལེགས་ཆ་ཆེ་ཤོས་ཡིན་པས་ངེས་པར་དུ་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་གཅིག་སྡུད་གཅིག་གྱུར་གྱི་འགོ་ཁྲིད་བློ་བརྟན་འགྱུར་མེད་ངང་མཐའ་འཁྱོངས་བྱེད་དགོས་པ་དང་།གཉིས་ནས་ཏང་གི་མཛུབ་ཁྲིད་དགོངས་པ་ནི་མི་དམངས་འཐུས་ཚོགས་ལམ་ལུགས་མཐའ་འཁྱོངས་དང་འཐུས་སྒོ་ཚང་དུ་གཏོང་བའི་ཚན་རིག་དང་མཐུན་པའི་མཛུབ་ཁྲིད་དང་བྱ་སྤྱོད་ཀྱི་སྟོན་ཕྱོགས་ཡིན་པས་ངེས་པར་དུ་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ཕྱོགས་ཡོངས་ནས་ལག་བསྟར་དོན་འཁྱོལ་བྱེད་དགོས་པ།གསུམ་ནས་མི་དམངས་འཐུས་ཚོགས་ལམ་ལུགས་ནི་ཀྲུང་གོའི་མི་དམངས་རང་ཁྱིམ་རང་བདག་བྱེད་པའི་ཐབས་ལམ་གཙོ་བོ་དང་མངོན་འགྱུར་བྱ་ཐབས་ཡག་ཤོས་ཡིན་པས་ངེས་པར་དུ་མི་དམངས་རང་ཁྱིམ་རང་བདག་བྱ་རྒྱུ་རྒྱལ་ཁབ་ཀྱི་ཆབ་སྲིད་འཚོ་བ་དང་སྤྱི་ཚོགས་འཚོ་བའི་ཁྲོད་དོན་འཁྱོལ་ཏན་ཏིག་བྱེད་དགོས་པ།བཞི་ནས་ཕྱོགས་ཡོངས་ནས་ཁྲིམས་བཞིན་རྒྱལ་ཁབ་སྐྱོང་རྒྱུ་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་ངོ་བོའི་བླང་བྱ་དང་འགན་ལེན་གལ་ཆེན་ཡིན་པས་ངེས་པར་དུ་ཁྲིམས་བཞིན་རྒྱལ་ཁབ་སྐྱོང་རྒྱུར་ཕྱོགས་ཡོངས་ནས་སྐུལ་འདེད་གཏོང་བའི་ཁྲོད་ཀྱི་མི་དམངས་འཐུས་ཚོགས་དང་དེའི་རྒྱུན་ལས་ཨུ་ལྷན་གྱི་ནུས་པ་གལ་ཆེན་འདོན་སྤེལ་གང་ལེགས་བྱེད་དགོས་པ།ལྔ་ནས་མི་དམངས་འཐུས་ཚོགས་ལམ་ལུགས་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ལམ་ལུགས་ཀྱི་གྲུབ་ཆ་གལ་ཆེན་ཞིག་ཡིན་པས་ངེས་པར་དུ་གཡོ་སྒུལ་སྤུ་ཙམ་མི་ཐེབས་པར་མཐའ་འཁྱོངས་དང་དུས་བསྟུན་འཕེལ་རྒྱས་ངང་མི་དམངས་འཐུས་ཚོགས་ལམ་ལུགས་འཐུས་སྒོ་ཚང་དུ་གཏོང་དགོས་པ་བཅས་རེད།